анекдоти за Знаете ли че
Да кажем, че видите публикация или коментар във Фейсбук със следното съдържание: „Сборът от квадратите на катетите е равен на квадрата на хипотенузата“, а Вие нещо не го харесвате, макар да е неопровержима истина. Как трябва да реагирате? Ето няколко примера:
- 1. Тъпак! Чак сега ли го откри? Кой ти даде дипломата??
- 2. Господине, Вий знаете ли, че това не го е открил Питагор, а друг човек със същото име? Знаете ли или просто така си пишете?
- 3. Истината е точно обратната „Квадратът на хипотенузата е равен на сбора от квадратите на катетите.“ Като не знаете, не цитирайте. Невежа!
- 4. Според денешни историски додатки тоа го е изнамерувал Македонскиот математичар од Кичево Пите Гороски 30 илjади години пре Ристос.
- 5. Какви квадрати, какви триъгълници?! Хората умират от глад, вие пишете за някакви си квадрати. Позор!
- 6. Така е като си траем. Дотам стигнахме. Не сме народ, а мърша!
- 7. Zdr kvo pr krevatite na kateto ne sa hipotezi!!!!????
- 8. Господине, Вие чували ли сте за Лобачевски? Чували ли сте за така наречената неевклидова геометрия? Невежа!
- 9. Това ли е последната хибридна атака, бе путинист такъв?
- 10. По времето на бай Тошо си живеехме по-добре и без такива хипотенузи. Предател!
- 11. Tova e laga!!! Dokoga 6e ni lagete!!! Octafka!!! BALGARIQ nat fsi4ko!!!
- 12. Питагор всъщност е открил така наречените Питагорови гащи. Макар че древните елини са ходели увити в чаршафи, а съвременните гръцки гвардейци се обличат с белички чорапогащничета и фустички. Това е истината!